Sveitakeppni Briddsfélags Borgarfjarðar er nú hálfnuð . Eftir þrjú kvöld leiðir sveit fjármálastjórans , fiskifræðingsins , prestsins og fyrrum skólastjórans með 149 stig . Það eru að sjálfsögðu þeir Stefán Kalmansson , Sigurður Már Einarsson , séra Brynjólfur og Magnús B Jónsson sem eru í þessum líka fljúgandi gír . Í öðru sæti með 141 stig er sveit Jóns Pétursson , Eyjólfs Kr . Örnólfssonar , Þórhallar Bjarnasonar og Brynjólfs Guðmundssonar . Í þriðja sæti með 136 stig er um þau Jón og Unnsteinn ásamt Siggu og Davíð í Miðgarði . Í fjórða sæti eru Anna , Kristján , Sigurður og Vigfús með 133 stig og fimmtu þeir Jón , Baldur , Flemming og Þór með 130 . Aðrir hafa minna og sumir mun minna .